
«Assedegats», de Wajdi Mouawad i Benoît Vermeulen. Traducció: Ramon Vila. Direcció: Oriol Broggi. Ajudant de direcció: Albert Reverendo. Intèrprets: Guillem Balart, Sergi Torrecilla i Carla Vilaró. Col·laboracions especials en els audiovisuals: Clara Segura, Ivan Benet i Xavi Ruano. Disseny de vídeo: Francesc Isern. Disseny de so: Damien Bazin. Realització de vídeo en directe: Francesc Isern, Cesc Pastor, Juan Boné i Arnau Planchart. Operador SteadyCam: Roger Blasco. Regidor d’espai: Marc Serra. Concepció gràfica: Carla Vilaró. Atenció al públic: Ailin Migliora, Juan Boné, Marc Serra, Arnau Planchart i Roger Blasco. Una producció de La Perla 29 amb la col·laboració del Festival Grec 2020. Teatre Biblioteca de Catalunya, Barcelona. Del 6 al 17 de juliol.

_________________________________________________________________
El dolor de la joventut

Ferdinand Bruckner estrenava el 1926, amb gran èxit i escàndol, «El mal de la joventut», un drama sobre el conflictiu pas de l’adolescència a l’edat adulta. Un fil vermell uneix aquesta peça amb el text cocreat per Wajdi Mouawad i Benoït Vermeulen. Un encàrrec de Vermeulen per alimentar el repertori de Le Clou, companyia dedicada a representar obres per i amb adolescents. Què uneix Bruckner amb Mouawad, a més d’una resolució nihilista? Els lliga la mateixa sensibilitat en el seu retrat d’aquesta etapa tempestuosa de l’edat humana. Si l’autor vienès s’entregava al psicologisme de la seva època, Mouawad s’aboca al realisme màgic. S’endinsa sense complexos en el somieig, amb personatges que abracen amics invisibles. Com si Stephen King es trobés amb Julio Cortázar i Mark Ravenhill.

Tres històries: els disset anys de Murdoch, que un dia es lleva sense poder parar de parlar; l’edat de Norwége, que un dia també decideix recloure’s a la seva habitació i deixar de comunicar­se amb l’exterior. I Boon, d’adolescent autor amb somnis, d’adult antropòleg forense. Per seguir aquestes tres històries i els nusos que les entrellacen cal reprendre el fil vermell invisible i dibuixar sobre un plafó imaginari —com els que surten a les pel∙lícules de crims— l’intricat mapa que lliga els personatges en un destí de lògica desafiadora. A l’escenari físic de la Biblioteca només un trio d’intèrprets: un febril Guillem Balart (Murdoch), que ha absorbit l’acceleració anímica d’Enric Auquer a «La reina de la bellesa de Leenane»; Carla Vilaró (Norwége), posseïda per la distància emocional d’una heroïna invocada, i un introspectiu Sergi Torrecilla (Boon), l’únic que ha de fer evolucionar el seu personatge en el temps. Els altres dos estan fixats en l’instant en què els va congelar l’autor. Ivan Benet, Clara Segura i Xavi Ruano assumeixen amb estranya convicció els seus rols d’espectres del drama.

La coreografiada convivència d’aquestes dues dimensions —la virtual i la física— és un dels grans encerts del muntatge dirigit per Oriol Broggi. El confinament li ha provat molt bé al director de La Perla 29. Amb «Assedegats» sembla haver-se alliberat dels seus propis clixés i proposa una lectura que integra fantàsticament els diferents plans de comunicació que la reclusió ens ha obligat a incorporar a la nostra quotidianitat.

Existeix un espectacle per a l’espectador present a la sala i un altre per als que connecten des de les pantalles. Però, a més a més, el públic físic comparteix la realització dirigida als absents­presents. Com en un projecte de Katie Mitchell, és conscient de la convivència de diverses dramatúrgies, una per a l’escenari i una altra per a la càmera i la interacció de totes dues.

Una complexitat atractiva —amb un potent disseny de projeccions— en perfecta correspondència amb el text.

Juan Carlos Olivares, La Vanguardia, 9 juliol 2020

«Assedegats» reactiva l’Espai Teatral – Biblioteca de Catalunya

La Perla 29 ja torna a fer funcions al l’Espai Teatral – Biblioteca de Catalunya. En el marc del Grec, la companyia que dirigeix Oriol Broggi ha estrenat «Assedegats», l’obra que estava assajant just abans del confinament. És la cinquena vegada que La Perla 29 du a escena una peça del canadenc d’origen libanès Wajdi Mouawad.

A «Assedegats», l’autor planteja l’adolescència com un trànsit complex entre la infància i l’edat adulta. El protagonista és en Murdoch, un jove revoltat que sent una irrefrenable necessitat de dir el que pensa del món adult, que li sembla particularment desagradable. La peça és, de fet, un enfilat de monòlegs. Igual d’importants que els d’en Murdoch (encarnat per un sorprenent Guillem Balart) són els d’en Boon (Sergi Torrecilla), un antropòleg forense que, 15 anys després, descobreix un cadàver que resulta ser el d’en Murdoch, company d’escola del seu germà.

Un tercer personatge, la Norvège (Carla Vilaró), una adolescent que no vol sortir de l’habitació pel pànic que té del món exterior, té més d’oníric que de real. Al muntatge hi ha també intervencions preenregistrades de Clara Segura, Ivan Benet i Xavier Ruano.

Sobre el fet que La Perla 29 recorri novament a Wajdi Mouawad, Oriol Broggi comenta: “He dut a escena també reiteradament Molière, Shakespeare o Sòfocles… No és cap obsessió, el que passa és que aquí ningú més no toca Mouawad. Em sembla un autor molt ric, que interpel·la el públic amb molts força”.

Tot i que l’ús d’audiovisuals no és nou en els treballs de Broggi, amb «Assedegats» ha donat una volta de clau més. “El confinament ens va fer replantejar-nos-ho. No sabíem com anirien les coses i el Zoom i eines similars ens hi van influir. De fet, hi ha una realització en directe que es projecta en pantalles, la qual cosa permetria veure la funció no presencialment”, explica el director escènic. 

Víctor Giralt, BETEVÉ, 7 juliol 2020. juliol 2020

T'has donat del petit monstre que portes dins?

Tu, potser ni el veus. Però la persona que passa pel teu costat és possible que sí que hagi detectat la seva presència, la presencia del teu monstre particular, si es troba en la mateixa situació en la qual  es troba la Norvège, un dels tres personatges que protagonitzen aquest text que Wajdi Mouawad va escriure per a la companyia Le Clou, i que Benoït Vermeulen, el director de la formació, va acabar de perfilar. La Norvège té un monòleg en el qual ens parla de l’efecte que li va causar descobrir la presència del seu monstre interior. I sense voler fer masses spoilers, cal dir que aquesta mena d’alien té molt a veure amb aquells projectes i somnis adolescents que després no han cristal·litzat en res, i el pes feixuc dels quals ha acabat produint una forma parasitària. Davant l’espant que provoca reconèixer la possibilitat de l’existència d’aquests monstres —i no sé per què, veient l’espectacle de Broggi em va venir també al cap el protagonista de la “Metamorfosi” kafkiana—, l’opció pot ser convertir-te en una mena de hikikomori, aquells adolescents i no tan adolescents japonesos que es queden reclosos a casa i que sovint poden passar-se anys sense enfrontar-se al carrer. O pots tenir la urgent necessitat de posar-te a parlar pels descosits amb coneguts i desconeguts, enfadar-te molt i intentar aturar el que sembla imparable, intentar provocar al teu voltant alguna mena de reacció davant l’absurd. O també pot passar que hagis canalitzat molt raonablement els teus impulsos adolescents; que  hagis trobat una forma raonable d’haver substituït els somnis per realitats aparentment controlades, i un bon dia allò que la raó ha volgut arxivar et truqui per telèfon i hagis d'enfrontar-te a allò que s’escapa a la raó: a les obres de Mouawad, les trucades telefòniques acostumen a ser el preàmbul de trobades amb aquell passat amb el qual creies no voler trobar-te ja mai més.

Totes aquestes opcions estan presents en aquest text pel qual passen més personatges que intèrprets de carn i ossos. Quelcom que alguns muntatges de l’obra han resolt recorrent al dibuix a la pissarra, o a la presència de titelles. Però que Oriol Broggi prefereix visualitzar mitjançant una utilització de la imatge enregistrada en la qual pares, mares i mestres, per la mateixa virtualitat dels coneguts intèrprets que els donen vida, adquireixen un aire alhora inquietantment real, i del tot desconnectat amb la realitat interior d’un adolescent com ara aquest Murdoch atacat d’incontinència verbal. Per les parets de la Biblioteca s’escola alguna que altre imatge que ja havia ensenyat el nas en altres espectacles anteriors de Broggi, però que aquí adquireixen una densitat diferent. Penso per exemple —potser per tractar-se d’una escena escapada d’una de les meves pel·lícules preferides de tots els temps, i per tractar-se d’un dels millors finals de la història del cinema— en el “cowboy” John Wayne de l’escena final de «Centauros del desierto», projectada també de forma més  difusa i gegant a la població de Sezuan, quan Broggi i Brecht van coincidir al TNC per darrera vegada fa poc més d’un any. I encara que el Wayne d’aquella meravella de John Ford no en tingui res d’adolescent, el cert és que al llarg de l’itinerari que recorre la pel·lícula, ell també ha acabat reconeixent el monstre que porta dins, i del qual ja no se’n podrà oblidar mai més. Per això, deixa que la teòricament acollidora reunió familiar que té lloc a la seva esquena, li tanqui definitivament la porta. Un “outsider” és un “outsider”. I els integrants d’aquell grup familiar, no en voldrien saber res del monstre interior del “cowboy” que deixaria en evidència el precari equilibri del seu ordre domèstic. Com els pares de la Norvège, o com aquells adults que quan s’apropen al Murdoch no saben fer altra cosa que preguntar-li com li va a l’escola: tampoc ells volen saber allò o que no pregunten, també ells o el profe de l’escola, li tenen por a les preguntes que poden fer aparèixer els somnis perduts, o traïts o oblidats de l’adolescència.

La  molt notable posada en escena de Broggi troba el seu punt més fort en aquest apartat; en aquesta controlada i dinàmica relació dialèctica que s’estableix entre les imatges filmades prèviament enregistrades (que inclouen des d’un concert fins a una enquesta de barri sobre què en pensen de la bellesa els teus propis veïns), les que reprodueixen en directe l’acció que té lloc a l’espai escènic, i les que ofereixen presencialment els intèrprets. Per contra, el punt més feble de la proposta es troba en l'adaptació d’un text que fa un us del llenguatge estereotipadament adolescent de vegades un xic massa forçat, i s’aparta també un xic massa del lèxic del qual se’n serveix el text original. Un text que, encara que en tingui quelcom d’encàrrec, li és en gran mesura ben fidel a les temàtiques i punts de coincidència que recorren tota l’obra de Mouawad. I un  text que no es troba entre les grans troballes de l’autor d’«Incendis», però que alhora no cau en aquell excés de transcendència èpica i poètica també de vegades un xic forçada detectable a les seves obres més febles.

Broggi extreu també tres notables interpretacions dels seus tres excel·lents intèrprets. Començant pel molt brillant Guillem Balart, lliurat a una actuació torrencial que, això sí, potser el director hauria de modular lleugerament per tal que el torrent no resulti esgotador. Entesa la ràbia de Murdoch, el seu  desconcert, i les seves  ganes de fer reaccionar tot el que es mou al seu voltant, potser caldria introduir al personatge algun registre més, alguna que altra pausa que permetés visualitzar la seva fragilitat trencadissa. L’excel·lent composició de Balart, es mereix poder treballar aquests matisos.
Ramon Oliver, Recomana, 8 juliol 2020
El món adult es fastigós

La mirada apocalíptica de Wajdi Mouawad sobre l’ésser humà torna a ressonar sota les voltes de la Biblioteca de Catalunya en un intens i formidable espectacle d’Oriol Broggi. El dramaturg i director libanès-canadenc enfoca el tràngol de l’adolescència amb la mateixa contundència i desesperació que el caracteritza. Però també amb la seva poderosa paraula que arrossega sentiments i fa esclatar el buit de la nostra societat. Si l’eix del text és el trànsit de la infantesa a l’adolescència, Mouawad no obvia altres temes que li són recurrents com la màgia de l’escriptura, les relacions familiars i el desig de bellesa.
El jove Murdoch s’aixeca un bon dia decidit a no callar. A deixar fluir tota 
la seva ràbia. Fer visible el seu desconcert. Ha deixat enrere la infantesa i no troba eines per entrar en un món adult fastigós on no hi ha lloc per a l’amor. Un noi sensible que evidencia amb el seu assenyat raonar el que no fa gaires dies explicava el neurocientífic Stefan Klein a La Vanguardia citant Thomas Mann: "Si cada dia és com tots, tots acaben semblant el mateix". Murdoch es veu abocat a les rutines banals, a les convencions que exigeix la societat, a una educació que no li explica res de si mateix. I diu no.

Si bé resulta sorprenent l’agudesa i lògica del raonament en un noi de 17 anys, encara és més sorprenent la formidable interpretació de Guillem Balart, que no només fa creïble el personatge sinó que transmet tota la seva desesperació, la seva angoixa existencial, i colpeix el cor de tothom qui és o ha estat pare, i encara més dels educadors que veuen passar per les aules any rere any tants i tants Murdochs. La Norvège es una altra adolescent tancada a l’habitació sense que els seus pares puguin esbrinar-ne el perquè. Bona feina de Carla Vilaró, que al nostre entendre brillaria més si el seu dolorós monòleg situat al tram final de l’espectacle esclatés just quan abandona l’habitació. Un precís i segur Sergi Torrecilla els dona la rèplica en el paper d’un antropòleg forense que ha d’esbrinar de qui són els cossos trobats en un riu. Ell que volia ser poeta i que ara només se sent viu amb el morts.

La direcció de Broggi és brillant. Pel domini del ritme, per la direcció d’actors i per les solucions videogràfiques, molt ben aplicades. Magnífic espectacle per tornar al teatre.

Santi Fondevila, ARA, 15 juliol 2020

Río arriba

«Assedegats (Assoiffés / Sedientos)»

 nació en 2012 como un encargo a Wajdi Mouawad de Benoît Vermeulen, director de la compañía de Le Clou. Vermeulen pidió a Mouawad textos en torno a dos temas eternos: juventud y libertad. Mouawad escribió fragmentos sueltos, y Vermeulen fue el encargado de armar la composición. “Ha salido una pieza sobre la juventud para la juventud”, dijeron los autores.

Oriol Broggi, que ha montado abundantes piezas de Mouawad, ha dirigido la función para La Perla 29 en el Teatre Biblioteca de Catalunya. Es una función pura y sencilla, aunque no ha debido serlo su escritura. Tampoco la traducción al catalán para Ramon Vila: el lenguaje de Mouawad y Vermeulen tiene mucho de río desbordante.

La estructura está armada en monólogos con pequeños diálogos. Los protagonistas son tres estudiantes: Guillem Balart (Murdoch), Sergi Torrecilla  (Boon) y Carla Vilaró (Norvège). Murdoch, poseído por un cóctel de furia y logorrea, habla sin que parezca encontrar sentido a lo que dice ni, sobre todo, a lo que escucha. Boon, misteriosamente también conocido como Boltansky, es un personaje todavía más singular: sueña escribir una obra de teatro sobre la belleza (frase clave: “¿Qué pasa cuando los jóvenes no encuentran la belleza en parte alguna ni saben cómo explicarla?”). Cuestiones reiteradas, obsesivas, tratando de desentrañar los misterios de la adolescencia, las preguntas sobre el sentido de la vida, la belleza y el horror.

Con «Assedegats» suceden varias paradojas: el texto parece excesivo, pero no puedes dejar de escucharlo; tiene una notable potencia al ser leído, aunque se multiplica hasta rozar la magia, como si las palabras flotasen en el aire, al ser representado. Pese a su juventud, Torrecilla es el más veterano del reparto. Balart, casi debutante, te corta la respiración. Y la gran paradoja corre a cargo de Norvège: cuando comienza la obra, la muchacha se ha encerrado en su habitación porque no quiere hablar con nadie, pero hay que escuchar y dejarse llevar por su arrollador soliloquio final, que parece rozar la posesión. No hay que perder de vista, pues, los talentos de Balart y de Vilaró. Y seguir de nuevo el demostrado y múltiple bien hacer de Torrecilla.

Hay un doble formato en la puesta de Broggi: representación en directo y en audiovisual. Además de los intérpretes mencionados, hay colaboraciones especiales filmadas en directo: Clara Segura (la madre), Ivan Benet (el padre) y Xavier Ruano (el profesor de geografía). El diseño de vídeo es de Francesc Isern; las filmaciones en steadycam, a cargo de Roger Blasco, y el sonido, comandado por Damien Bazin, habitual de la banda de Broggi. Volviendo a la segunda parte del doble formato: el montaje simultanea el trabajo de manera presencial en la sala de la biblioteca (y se proyecta en directo en varias pantallas del teatro) y al mismo tiempo los espectadores pueden quedarse en casa y verla en streaming.

Salto en el tiempo. Han pasado 15 años. Boon, ahora antropólogo forense, reconoce los restos de un cadáver desaparecido en el río Saint Lorent. Otra frase clave de Boon: “Un extraño reencuentro me hizo volver: no solo a mí, sino al momento de mi adolescencia en que creía realmente que sería un escritor”. Esa mañana, Boon/Boltansky rememora su pasado. No es el único cadáver. Y vuelve el anhelo de sed. De sed de vivir, de ser libre, de pasión, de conocimiento. Vuelven, como si viajaran en el tiempo, la belleza del mundo y su sentido. La intensidad del momento, las emociones a flor de pie. Ahí van unos fragmentos sobre el recuerdo de Boon y sus compañeros: el río vuelve hacia lo alto.

“En cinco minutos me había inyectado una dosis de revuelta y de rabia tan grande que me poseyó una enorme sed de amor, de sentido, de ternura… Pero también comprendí que cuanto más intentamos vivir sin belleza, más horrible se vuelve la belleza que hay en nosotros. Por fin Norvège estaba a mi lado en el gran silencio de una escuela politécnica. Ella y yo, solos. Mientras Murdoch estaba en clase de geografía, yo escribía aquel texto que brotó de una tirada. Y mientras él se contaminaba con su insaciable sed de infinito, yo nunca habría podido escribir como lo hice. Murdoch en su clase y yo escribiendo sobre la belleza, al lado de Norvège”. Suena Springsteen.

Me cuenta Broggi: “Con el virus y los ERTE se nos disparó la preocupación y decidimos hacer tan solo dos semanas. Está todo muy complicado, pero ha ido muy bien de público. Y si se mantiene el tirón, volveremos en septiembre u octubre. Queremos hacer «Assedegats» más adelante, para institutos. Tardamos en darnos cuenta, por cierto, de que es una obra sobre la necesidad de hacer teatro.

Marcos Ordóñez, Babelia / El País, 18 juliol 2020

